SKRIFTLIG FORESPOERGSEL E-1894/97 af Amedeo Amadeo (NI) til Kommissionen (4. juni 1997)

Om: Integreret beskyttelse og forvaltning af grundvand

Der henvises til Kommissionens forslag om et handlingsprogram for integreret beskyttelse og forvaltning af grundvand (KOM(96)0315 - 96/0181(COD)) ((EFT C 355 af 25.11.1996, s. 1. )).

Handlingsprogrammet bestaar af fire hovedlinjer: planlaegning og forvaltning af grundvand, forskriftsrammer for ferskvandsindvinding, udvikling af instrumenter til bekaempelse af grundvandsforurening fra diffuse kilder og udvikling af instrumenter til kontrol med udledninger fra punktkilder.

Hvad angaar forurening fra diffuse kilder, anmodes Kommissionen om at vaere saerlig opmaerksom paa sanering af jordomraader, som er ramt af forurening fra tidligere tider eller fra uheld, idet der kraeves en faellesskabsreferenceramme, hvad angaar ansvar og finansiering af foranstaltningerne.

Kommissionen opfordres til at traeffe foranstaltninger paa baggrund af, at mange medlemsstater ikke har meddelt overtagelsesforanstaltninger for direktiv 91/696/EOEF ((EFT L 375 af 31.12.1991, s. 1. )) om nitrater. Der anmodes desuden om en officiel kontrol med de stoffer, der findes i genanvendt rensningsslam, og det er hensigtsmaessigt at fastsaette strengere graensevaerdier for udledningen i atmosfaeren af stoffer, der medvirker til syredannelse.

Svar afgivet paa Kommissionens vegne af Ritt Bjerregaard (8. juli 1997)

Formaalet med forslaget til Europa-Parlamentets og Raadets afgoerelse om et handlingsprogram for integreret beskyttelse og forvaltning af grundvand er at sikre, at beskyttelse og anvendelse af grundvand finder sted som led i en integreret forvaltning af ferskvandsressourcer, og at grundvand paa lang sigt bliver forvaltet sammen med overfladevand inden for hele det samlede vandloebssystems opland.

I februar 1997 vedtog Kommissionen et forslag til Raadets direktiv om rammerne for Faellesskabets vandpolitiske foranstaltninger ((KOM(97) 49 endelig udg. )), som fastlaegger grundprincipperne for integreret beskyttelse og anvendelse af grundvand og overfladevand ud fra en saadan forvaltning paa vandloebssystemniveau. Medens nogle af de foranstaltninger, der er beskrevet i det foreslaaede handlingsprogram for grundvandet, kan gennemfoeres ved hjaelp af en raekke forskellige instrumenter, kan andre styrkes ved hjaelp af egnede retsforskrifter. Det foreslaaede rammedirektiv om vandressourcer er taenkt som en ramme, inden for hvilken der blandt andet kan soerges for beskyttelse og baeredygtig udnyttelse af grundvand gennem saadanne retsforskrifter.

Civilretligt ansvar for skader paa jordbund og grundvand foraarsaget af forurening omhandles ikke i det foreslaaede handlingsprogram for grundvandet. Passende faellesskabsforanstaltninger paa dette saerlige omraade behandles i en hvidbog, som Kommissionen er ved at udarbejde, og som den regner med at kunne forelaegge foerst paa aaret 1998. I det foreslaaede handlingsprogram opfordres medlemsstaterne imidlertid til at traeffe egnede foranstaltninger mod forurenet grundvand, saaledes at forurenet grundvand inddaemmes for at undgaa yderligere forurening, og hvor det er hensigtsmaessigt at restaurere det paagaeldende grundvand.

Grundvandet kan forurenes fra mange forskellige punktkilder og diffuse kilder. Ifoelge det foreslaaede handlingsprogram for grundvand skal saadanne potentielle kilder kortlaegges. Kontrollen med punktkildeforurening er blevet vaesentligt forbedret efter vedtagelsen af Faellesskabets forskellige miljoeretsakter, medens forurening fra diffuse kilder stadig kraever bedre kontrol. Det aerede medlem naevner de diffuse kilder for nitrater fra landbruget, farlige stoffer i genanvendt renseslam og sur nedboer. Nitratforurening fra landbruget er omfattet af Raadets direktiv 91/676/EOEF af 12. december 1991 om beskyttelse af vand mod forurening foraarsaget af nitrater, der stammer fra landbruget ((EFT L 375 af 31.12.1991. )). Desvaerre har ikke alle medlemsstater gennemfoert dette direktiv fuldt ud, og Kommissionen forfoelger denne manglende gennemfoerelse med passende forholdsregler, herunder anvendelse af EF-traktatens artikel 169. Kontrol med farlige stoffer i renseslam omfattes af Raadets direktiv 86/278/EOEF af 12. juni 1986 om beskyttelse af miljoeet, navnlig jorden, i forbindelse med anvendelse i landbruget af slam fra rensningsanlaeg ((EFT L 181 af 4.7.1986. )). Forsuring som foelge af atmosfaerisk deposition omfattes af en raekke raadsdirektiver, der foerst og fremmest vedroerer luftforureningskilder, blandt andet nitrogenoxider og svovloxider fra fyringsanlaeg, udstoedning fra biler og forbraending af farligt affald. Grundprincipperne i Faellesskabets strategi over for luftforurening er fastlagt i Raadets direktiv 96/62/EF af 27. september 1996 om vurdering og styring af luftkvalitet ((EFT L 296 af 21.11.1996, s. 55. )). Til opfoelgning vedtog Kommissionen i marts 1997 en meddelelse til Raadet og Parlamentet om en EF-strategi til bekaempelse af forsuring ((KOM(97) 88 endelig udg. )).